ศาลทหาร อนุญาตฝากขังผัดที่ 5 อาเดม-ยูซูฟู ยังสอบพยานไม่เสร็จ
จนท.ราชทัณฑ์ พร้อม ทหาร-ตร. คุมตัว อาเดม-ยูซูฟู มือบึมราชประสงค์-สาทร ขออำนาจศาลทหารฝากขังผัดที่ 5 เหตุยังสอบพยานหลายปากไม่เสร็จ พร้อมทั้งรอผลทางนิติวิทยาศาสตร์ ก่อนคุม 2 ผู้ต้องหา ขังต่อที่ มทบ.11 เพิ่ม 12 วัน ท่ามกลางการรักษาความปลอดภัยอย่างเข้มงวด,ผู้สื่อข่าวรายงานว่า เมื่อวันที่ 19 ต.ค. 58 ที่ศาลทหาร เจ้าหน้าที่ทหาร พร้อมด้วยเจ้าหน้าที่ราชทัณฑ์และเจ้าหน้าที่ตำรวจ ร่วมกันควบคุมตัว นายอาเดม คาราดัก และ นายเมียไรลี ยูซูฟู 2 ผู้ต้องหาก่อเหตุระเบิดศาลพระพรหม บริเวณสี่แยกราชประสงค์ และท่าเรือสาทร เมื่อวันที่ 17-18 ส.ค. ที่ผ่านมา มาฝากขังผัดที่ 5 ซึ่งนับรวมจากการฝากขังที่ศาลจังหวัดมีนบุรี ในข้อหาร่วมกันฆ่าผู้อื่นโดยไตร่ตรองไว้ก่อน, ร่วมกันพยายามฆ่าผู้อื่นโดยไตร่ตรองไว้ก่อน, ร่วมกันทำระเบิดจนเป็นเหตุให้ผู้อื่นถึงแก่ความตาย มีผู้ได้รับบาดเจ็บสาหัส และทรัพย์สินของผู้อื่นได้รับความเสียหาย, ร่วมกันทำให้เสียทรัพย์, ร่วมกันมีวัตถุระเบิดที่นายทะเบียนไม่สามารถออกใบอนุญาตให้ได้ไว้ในครอบครอง โดยไม่ได้รับอนุญาต, ร่วมกันพกพาอาวุธระเบิดไปในเมือง หรือทางสาธารณะ โดยไม่มีเหตุอันควร, ร่วมกันมียุทธภัณฑ์ไว้ในความครอบครองโดยไม่ได้รับอนุญาต,โดยผู้ต้องหาทั้ง 2 ได้เดินทางมาจากเรือนจำชั่วคราวแขวงถนนนครไชยศรี มณฑลทหารบกที่ 11 ซึ่งใช้เป็นเรือนจำชั่วคราว โดยมีกำลังเจ้าหน้าที่ทหารพร้อมอาวุธครบมือ ดูแลรักษาความปลอดภัยอย่างแน่นหนา ซึ่งผู้ต้องหาทั้งสองคนสวมชุดเรือนจำ สวมกุญแจข้อมือ และมีสีหน้าเรียบเฉย,     ,ทั้งนี้ ศาลได้ออกนั่งบัลลังก์ไต่สวนคำร้องขอฝากขังผัดที่ 5 ของพนักงานสอบสวน เนื่องจากยังสอบพยานอีกหลายปากไม่แล้วเสร็จ พร้อมทั้งรอผลจากพยานวัตถุทางนิติวิทยาศาสตร์ ศาลจึงอนุญาตให้ฝากขังต่อผัดที่ 5 เป็นเวลา 12 วัน ตั้งแต่วันที่ 20 - 31 ตุลาคม 2558 ก่อนให้เจ้าหน้าที่ราชทัณฑ์นำกลับไปควบคุมตัว ที่เรือนจำชั่วคราวแขวงถนนนครไชยศรี
จนท.ราชทัณฑ์ พร้อม ทหาร-ตร. คุมตัว อาเดม-ยูซูฟู มือบึมราชประสงค์-สาทร ขออำนาจศาลทหารฝากขังผัดที่ 5 เหตุยังสอบพยานหลายปากไม่เสร็จ พร้อมทั้งรอผลทางนิติวิทยาศาสตร์ ก่อนคุม 2 ผู้ต้องหา ขังต่อที่ มทบ.11 เพิ่ม 12 วัน 
ระเบิดราชประสงค์,ระเบิดแยกราชประสงค์,ระเบิดพระพรหม,ระเบิดสยาม,อาเดม-ยูซูฟู,ฝากขังผัดที่ 5,มือบึมราชประสงค์,ความคืบหน้าเหตุระเบิดราชประสงค์-สาทร,คุมตัว อาเดม ยูซูฟู ฝากขังผัดที่ 5,2 ผู้ต้องหาระเบิดราชประสงค์-สาทร,ฝากขัง อาเดม -ยูซูฟู เพิ่ม 12 วัน,ขออำนาจศาลฝากขัง อาเดม ยูซูฟู ฝากขังผัดที่ 5,คุมตัว อาเดม-ยูซูฟู,ขออำนาจศาลฝากขัง,มทบ.11,อาเดม คาราดัก,เมียไรลี ยูซูฟู,มือวางระเบิด,ข่าว,ข่าวอาชญากรรม,ข่าวทั่วไทย,ไทยรัฐออนไลน์